A punta de Vachimala (en castellano Gran Bachimala u Punta Schrader, en francés pic Schrader u Grand Batchimale) ye un pico d'a cordelera d'os Pireneus, situau en a zona aragonesa. Amán se troba o Vachimala Chicot, dividiu en Vachimala Chicot Norte y Vachimala Chicot Sud de 3.054 y 3.051 metros respectivament, que ye en a muga entre Aragón y Francia.

A suya altaria ye de 3.176 msnm. No ye un d'os picos mas altos d'o Pireneu central, encara que dende a suya cima se pueden alufrar con gran detalle atros chigants pirenencos como as Tres Serols, l'Aneto u a Lardana.

Puyada
A rota ta puyar-ie sale habitualment d'o cubilar de Viadors, encetando a puyada desde un pluviometro amanau. Si se quiere puyar sin grans conoiximientos d'alpinismo, se puet rodiar o pico por l'ueste, lo que mos amana a una crencha, mientres que os montanyers mas experimentaus pueden fer-lo de manera mas recta, escalando dos paretz de grau II.

En caso d'haber optau por a rota senderista, cal parar cuenta que en a crencha final bi ha puntos que se pueden calificar como escaladas de grau I.
Punta de Vachimala